 Ndị ọrụ uwe ojii na steeti Anambra nọrọ nizu gara aga wee nwụchikọọ mmadụ dị iri atọ nọnụ ọgụgụ, bụ ndị a na-enyo enyo na ha bụ ndị ohi na ndị otu nzuzo. Mmadụ iri abụọ na abụọ nime ndị omekoomè a ka a na-enyo enyo na ha bụ ndị otu nzuzo, ebe mmadụ asatọ ndị ọzọ bụ ndị a na-enyo na ha bụ ndị ekperima.Ihe e nwetasịrị naka ndị ahụ gụnyere: egbe AK47 na-agba ọnụ narị atọ iri isii na isii; ọtụtụ nsụnsụ egbe dị iche iche, uwe ndị otu IPOB, ọgwụ agwọrọ agwọ na otụtụ ihe ndị ọzọ e ji ebibi ndụ.Ka ọ na-akpụgharị ndị ahụ nisi ụlọ ọrụ ndị uwe ojii dị nAmawbịa, onye isi ndị uwe ojii na steeti Anambra bụ maazị Garba Umar sị na mmadụ abụọ nime ndị ahụ --- Peter Onyebụchi na Nnaemeka Ugwuokpe bụ ndị otu mmadụ isii, ndị ahụ gbagburu otu uwe ojii ma zukwa ohi nebe dị iche iche a na-ere mmanụ ọkụ na steeti ahụ nọnwa gara aga.Ọ sị na otu onye nime ndị ahụ a na-enyo enyo, bụ Kenneth Chiemezie bụ onye otu ọzọ na-eji ọgbaa tum tum ezu ndị aka ha dị ọcha ohi ma sịkwa na o duuru ndị uwe oji wee ga gosi ha ebe ndị na-amụgosi ha ọrụ na-ezo.Maazị Umar sị na ndị ahụ niile ekwupụtachago ihe dị iche iche ha mere na akụmakụ ha kụrụ; na ha na-enyezịkwara ndị uwe ojii ahụ aka na nnyocha ha iji wee nwụchikọọ ndị otu ha ndị fọrọ afọ.Ka ọ na-ekwupụta ihe o mere, Peter Onyebụchi, onye sịrị na ọ bụ onye na-azụ ahịa nahịa ebe a na-ere ihe ndị e ji arụ ụlọ nOgidi, kwetara ma kwuo hoohaa na egbe AK47 ahụ e nwetere nụlọ ya bụ nke otu enyi ya a na-akpọ Trigger, bụ onye ọ sị na ọ na-akwapụ nụlọ ya ugbu a.Ndị a bụzịkwa ndi a ga-anọ oge na-adịghị anya wee kpụpụ ụlọ ikpe ma e mechaa nnyocha, ka e wee jiri usoro iwu wee nyụchaa ha anya. 